ඇෆ්ගනිස්තානයේ සිදු වූ බල හුවමාරුව පිළිගැනීමට හෙතෙම එකඟ වී ඇතැයි වාර්තා වන අතර එය ඇෆ්ගනිස්තානයේ සිටින බලවත් දේශපාලන, සංස්කෘතික සහ ව්‍යාපාරික පුද්ගලයන්ට කරන ලද සංඥාවක් යැයි ද පැවසේ.ඇෆ්ගනිස්තානයේ පාසල්, රෝහල්, කඩසාප්පු, ව්‍යාපාරික ස්ථාන, විශ්ව විද්‍යාල, අනෙකුත් ව්‍යාපාර හා ව්‍යවසායවල මිලියන ගණන් මුදල් ආයෝජනය කර ඇති ව්‍යාපාරික ප්‍රජාව ද රටින් පිටව යෑමට උත්සාහ කරන අනෙක් දස දහස් ගණනට එක් වුවහොත් රටේ ආර්ථිකය දරුණු ව්‍යවසනයකට මුහුණ දෙනු ඇතැයි ද රටේ අනාගතය සම්බන්ධයෙන් ද අවිනිශ්චිත තත්ත්වයක් උද්ගත වනු ඇතැයි හෙතෙම කීය.